Id-Deċiżjoni tal-Kunsill
tas-26 ta' April 2004
dwar il-konklużjoni tal-Ftehim għall-Kummerċ, Żvilupp u Koperazzjoni bejn il-Komunità Ewropea u l-Istati Membri tagħha, fuq parti minnhom, u r-Repubblika ta' l-Afrika t'Isfel, fil-parti l-oħra
(2004/441/KE)
IL-KUNSILL TA' L-UNJONI EWROPEA,
Wara li kkunsidra t-Trattat li jistabilixxi l-Komunità Ewropea, b'mod partikolari l-Artikolu 310 dwar it-tieni frażi ta' l-Artikolu 300(2) u t-tieni subparagrafu ta' paragrafu 3,
Wara li kkunsidra l-proposta mill-Kummissjoni,
Wara li kkunsidraw il-kunsens tal-Parlament Ewropew [1],
Billi:
(1) Il-Ftehim għall-Kummerċ, Żvilupp u Koperazzjoni bejn il-Komunità Ewropea u l-Istati Membri tagħha, fuq parti minnhom, u r-Repubblika ta' l-Afrika t'Isfel, fil-parti l-oħra, iffirmat fi Pretoria fil-11 ta' Ottubru 1999, kien proviżorjament applikat skond id-Deċiżjoni 1999/753/KE tal-Kunsill tad-29 ta' Lulju 1999 [2].
(2) Il-proċeduri tar-ratifika u l-aċċettazzjoni jew l-endorsjar mill-Istati Membri ġew finalizzati.
(3) Il-Ftehim għall-Kummerċ, Żvilupp u Koperazzjoni bejn il-Komunità Ewropea u l-Istati Membri tagħha, fuq parti minnhom, u r-Repubblika ta' l-Afrika t'Isfel, fil-parti l-oħra, iffirmat fi Pretoria fil-11 ta' Ottubru 1999 għandu jkun approvat,
IDDEĊIEDA DAN LI ĠEJ:
Artikolu 1
Il-Ftehim għall-Kummerċ, Żvilupp u Koperazzjoni bejn il-Komunità Ewropea u l-Istati Membri tagħha, fuq parti minnhom, u r-Repubblika ta' l-Afrika t'Isfel, fil-parti l-oħra, flimkien ma' l-Annessi u l-Protokolli mehmuża miegħu u d-dikjarazzjonijiet magħmula mill-Komunità unilateralment jew konġuntement ma' partijiet oħra li huma mehmuża ma' l-Att Finali huma hawnhekk approvati f'isem il-Komunità.
It-testi tal-Ftehim, l-Annessi, il-Protokolli, u l-Att Finali huma mehmuża mad-Deċiżjoni 1999/753/KE.
Artikolu 2
Il-President tal-Kunsill għandu jagħti n-notifika provvduta minn l-Artikolu 109 tal-Ftehim f'isem il-Komunità.
Artikolu 3
Il-posizzjoni li għandha tittieħed mill-Komunità fil-Kunsill tal-Koperazzjoni stabbilit minn dan il-Ftehim, għandha tkun stabbilita mill-Kunsill, fuq proposta mill-Kummissjoni, skond id-disposizzjonijiet korrispondenti tat-Trattat li jistabilixxi il-Komunitajiet Ewropej.
Artikolu 4
Din id-Deċiżjoni għandha tkun ippubblikata fil-Ġurnal Uffiċjali ta' l-Unjoni Ewropea.
Magħmula fil-Lussemburgu, nhar is-26 ta' April 2004.